børstetusenben
Store norske leksikon,Biologi,Dyreriket,Leddyr,Mangefotinger,Tusenbein,Polyxenida
Børstetusenben er en leddyrfamilie i klassen tusenben. Cirka 35 arter er kjent i verden, hvorav én fra Norge.
I motsetning til de fleste andre tusenben, mangler de forkalkede skall og er myke i kroppen. De har 13–17 benpar og 11–13 kroppsledd, som hver er forsynt med store hårdusker som vender ut til siden. Også hodet har slike børster. På siste bakkroppsleddet er børstene bakoverrettede og penselaktige.Den ene norske arten, Polyxenus lagurus, har i tillegg pigger på ryggen, er flattrykt og er med en lengde på inntil 3,6 mm og er dermed vårt minste tusenben. Den er vanlig i Norge, og lever i klynger ofte under grov, løs bark på furu. Les mer i Store norske leksikon mangefotinger tusenbein dvergfotinger fåfotinger